b'\n_START_ARTICLE_\nAnadyr\n_START_SECTION_\nHeograpiya\n_START_PARAGRAPH_\nMatatagpuan ang Anadyr sa dulo ng isang malaking tangos, sa hilaga ay ang bunganga ng Ilog Anadyr at sa silangan ay ang Anadyrsky Liman (ang wawang bahagi ng ilog) na umaagos patungong Golpo ng Anadyr. Ang mismong lungsod ay nasa di-gaanong matarik na dalisdis na pumapaitaas mula sa dagat, sa kabilang dako ng Ilog Anadyr ay ang mga bundok, at sa kanlurang dako ng lungsod at malayu-layo naman ay napakalawak na patag na tundra._NEWLINE_Ang lungsod ay nasa paralelong katulad sa Fairbanks, Estados Unidos; Skellefte\xc3\xa5, Suwesya; at Oulu, Pinlandiya. Maliban sa mga lungsod na ito, karaniwang maliit ang populasyon sa gayong hilagang mga paralelo.'